title: Az Európai Parlament dokumentumaihoz való nyilvános hozzáférésről szóló szabályok – Az elnökség 2001. november 28-i határozata

text:
               22.7.2011

               HU

               Az Európai Unió Hivatalos Lapja

               C 216/19

         AZ EURÓPAI PARLAMENT DOKUMENTUMAIHOZ VALÓ NYILVÁNOS HOZZÁFÉRÉSRŐL SZÓLÓ SZABÁLYOK
   Az elnökség 2001. november 28-i határozata (1)
       (2)
       (3)
       (4)

   2011/C 216/07
   AZ ELNÖKSÉG,
   tekintettel az EUMSZ 15. cikkének (3) bekezdésére,
   tekintettel az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendeletre és különösen annak 11., 12. és 18. cikkére,
   tekintettel az Eljárási Szabályzat 23. cikkének (2) és (12) bekezdésére, 103. cikkének (1) bekezdésére és 104. cikkére,
   mivel a 2001. május 30-i 1049/2001/EK európai parlamenti és tanácsi rendeletben az EUMSZ 15. cikke (3) bekezdésének megfelelően megfogalmazták a dokumentumokhoz való hozzáférés általános elveit,
   mivel az Európai Parlament 2001. november 13-i határozatával az EK-Szerződés korábbi 255. cikke (3) bekezdésének és az 1049/2001/EK rendelet 18. cikke (1) bekezdésének megfelelően elrendelte az Eljárási Szabályzat alkalmazását,
   mivel az Eljárási Szabályzat 104. cikkének (2), (3) és (4) bekezdése utasítja az Elnökséget, hogy dolgozza ki a dokumentumok hivatkozásainak nyilvántartására vonatkozó szabályokat, állapítsa meg a hozzáférés feltételeit és jelölje ki a betekintési kérelmek elbírálásáért felelős szerveket,
   mivel a dokumentumok kiadásáért fizetendő illetékek rendszerére vonatkozó intézkedések összhangban kell, hogy legyenek az 1049/2001/EK rendelet 10. cikkének előírásaival, azért, hogy nagy terjedelmű dokumentumok kikérése esetén pontosan meghatározhassák a kérelmező által fizetendő többletköltség összegét,
   mivel a polgárok előtti átláthatóság megkönnyítése érdekében célszerű lenne egy határozat keretében összefoglalni az Európai Parlament dokumentum-nyilvántartásának működésére vonatkozó intézkedéseket,
   mivel az 1049/2001/EK rendelet nem teszi lehetővé a kérelmező minőségének figyelembevételét, és a rendelet szerint elfogadott határozatok „erga omnes” hatásúak. Márpedig a képviselőknek és az Intézmények alkalmazottainak a Parlament eljárási szabályzata, a költségvetési rendelet, a 45/2001/EK rendelet és a tisztviselők személyzeti szabályzata által elismert kivételezett hozzáférési joga van, mellyel élhetnek ahelyett, hogy az 1049/2001/EK rendelethez folyamodnának,
   mivel az 1049/2001/EK rendelet és ez a határozat szintén nem rendezi a dokumentumokhoz való hozzáférés és azok továbbításának kérdését az intézmények között, ami intézményközi megállapodások tárgyát képezi,
   mivel az 1049/2001/EK rendelet a létező dokumentumokhoz való hozzáférésre vonatkozik és az információkérések egyéb rendelkezések alapján kezelendők,
   mivel az Elnökség 2010. március 8-i határozatával a közvetlenül hozzáférhető európai parlamenti dokumentumok kategóriáinak új listáját fogadta el,
   mivel az elmúlt években az Intézményben és a Parlament internetes oldalának fejlesztése közben szerzett tapasztalatok fényében célszerű technikai módosításokat eszközölni,
   A KÖVETKEZŐKÉPPEN HATÁROZ:
   I.   CÍM

      A HIVATKOZÁSOK ELEKTRONIKUS NYILVÁNTARTÁSA (RER)

   1. cikk
   Létrehozás
   1.   A hivatkozások elektronikus nyilvántartását (RER) az Európai Parlament dokumentumai számára hozzák létre.
   2.   A hivatkozások így létrehozott nyilvántartása az intézmény által, az 1049/2001/EK rendelet alkalmazásának időpontja (5) után készített, illetve kapott (a következő bekezdésre is figyelemmel) dokumentumok hivatkozásait tartalmazza.
   3.   Az 1049/2001/EK rendelet 10. cikkének (2) bekezdése alapján nem szükséges a RER-ben rendelkezésre bocsátani az Európai Parlament által más intézményektől kapott, és az adott intézmény elektronikus nyilvántartásában már hozzáférhető dokumentumokat. A RER feltüntet egy linket, amely elvezet a dokumentum szerzőjeként szereplő intézmény nyilvántartásához.
   4.   Ezek a hivatkozások a dokumentum „személyi igazolványaként” szolgálnak és nemcsak az 1049/2001/EK rendelet 11. cikkének (2) bekezdésében felsorolt adatokat tartalmazzák, hanem – a lehetőségek függvényében – az egyes dokumentumok forrásának megállapítását lehetővé tevő adatokat, a nyelveket, amelyeken a dokumentum elérhető, a dokumentum státuszát, típusát és azt, hogy hol található az adott dokumentum.
   2. cikk
   Célok
   A RER-t úgy kell összeállítani, hogy lehetővé váljék:

               —

               a dokumentumok azonosítása egy egységes hivatkozási rendszer révén,

               —

               az anyagokhoz, nevezetesen a jogalkotási dokumentumokhoz való közvetlen hozzáférés,

               —

               a tájékoztatás abban az esetben, ha a dokumentumok nem érhetők el közvetlenül elektronikus úton az 1049/2001/EK rendelet 4. és 9. cikkének megfelelően.

         3. cikk
   Működés
   Az „Átláthatóság – a dokumentumokhoz való nyilvános hozzáférés és az érdekképviselőkkel való kapcsolattartás” osztály (a továbbiakban: az illetékes szolgálat) feladatai:

               —

               az Európai Parlament által készített vagy hozzá eljuttatott dokumentumok RER-be való felvételének ellenőrzése,

               —

               a dokumentumokhoz való hozzáférés iránti, írásban vagy elektronikus úton benyújtott kérelmek fogadása és kezelése 15 munkanapon belül, mely időtartam adott esetben meghosszabbítható,

               —

               átvételi elismervény küldése,

               —

               segítségnyújtás a kérelmezőknek a kérelem tárgyának pontosításához, és nagyon nagy terjedelmű vagy nagyon összetett dokumentumok kikérése esetén egyeztetés a kérelmezővel,

               —

               a már megjelentetett dokumentumokhoz való hozzáférés megkönnyítése a kérelmezők számára,

               —

               a válasz egyeztetése a dokumentumot létrehozó vagy annak birtokában lévő szervezeti egységgel vagy felhatalmazott személlyel, ha a kérelem nyilvántartásban nem szereplő, illetve az 1049/2001/EK rendelet 4. és 9. cikkében foglalt korlátozások hatálya alá eső dokumentumokra vonatkozik,

               —

               a harmadik felekkel való konzultáció az 1049/2001/EK rendelet 4. cikke (4) bekezdésének értelmében.

         4. cikk
   A dokumentumok felvétele a RER-be
   1.   A dokumentumokra való hivatkozásokat a főtitkár által elfogadott, a dokumentumok maximális nyomonkövethetőségét biztosító utasításoknak megfelelően felveszik a RER-be. A RER hatókörét fokozatosan bővítik. Azt a RER-nek az EUROPARL internetes oldalról elérhető honlapján fel fogják tüntetni.
   2.   Ennek értelmében az Eljárási Szabályzat 104. cikkének (2) bekezdésében meghatározott európai parlamenti dokumentumokat az egyes dokumentumokat létrehozó szervezeti egység vagy szolgálat veszi fel a RER-be.
   3.   A jogalkotási eljárás vagy parlamenti tevékenység keretében készített dokumentumokat közvetlenül előterjesztésük, vagy nyilvánosságra hozataluk után veszik fel a RER-be.
   4.   Az Európai Parlament főtitkárságához tartozó szervezeti egységek hatáskörébe tartozó többi dokumentumot a lehetőségek függvényében, a főtitkár utasításainak megfelelően veszik fel a RER-be.
   5.   A harmadik felekre vonatkozó hivatkozásokat az 1049/2001/EK rendelet 3. cikkében foglaltak alapján az a szolgálat veszi fel a RER-be, amely a dokumentum címzettje.
   5. cikk
   Közvetlenül hozzáférhető dokumentumok
   1.   Valamennyi, a jogalkotási eljárás során az Európai Parlament által készített, vagy az intézményhez eljuttatott dokumentumot elektronikus formában hozzáférhetővé kell tenni a polgárok számára, figyelembe véve az 1049/2001/EK rendelet 4. és 9. cikkében foglalt korlátozásokat.
   2.   Az Európai Parlament valamennyi jogalkotási dokumentumhoz hozzáférést biztosít az 1049/2001/EK rendelet 12. cikke (2) bekezdésének értelmében, elektronikus úton a RER vagy az Europarl internetes oldal segítségével.
   3.   A közvetlenül hozzáférhető dokumentumok kategóriáit az Elnökség által elfogadott, az Europarl internetes oldalon közzétett lista tartalmazza. Ez a lista nem korlátozza a felsorolt kategóriákba nem tartozó dokumentumokhoz való hozzáférési jogot, amelyek írásbeli kérelem alapján hozzáférhetővé tehetők.
   6. cikk
   Kérésre hozzáférhető dokumentumok
   1.   A nem jogalkotási eljárás során az Európai Parlament által készített, illetve az intézményhez eljuttatott dokumentumok, a lehetőségek függvényében, a RER segítségével közvetlenül hozzáférhetők, figyelembe véve az 1049/2001/EK rendelet 4. és 9. cikkében foglalt korlátozásokat.
   2.   Amennyiben egy dokumentum teljes szövegéhez nem biztosított a közvetlen hozzáférés a RER-en keresztül, akár azért, mert a dokumentum nem áll rendelkezésre elektronikus formátumban, akár az 1049/2001/EK rendelet 4. és 9. cikkében foglalt korlátozások miatt, a kérelmező a RER-nek az Europarl honlapon keresztül elérhető honlapján található elektronikus formanyomtatvány kitöltésével írásban kérheti a dokumentumba való betekintést.
   3.   Az Európai Parlament által az 1049/2001/EK rendelet hatályba lépése előtt készített vagy az intézményhez eljuttatott és következésképpen a RER-ben nem hivatkozott dokumentumok írásbeli vagy elektronikus úton benyújtott kérelem alapján hozzáférhetők a fent említett rendelet 4. és 9. cikkében foglalt korlátozások betartása mellett.
   4.   A Parlament „online” segítségnyújtást biztosít a polgároknak a dokumentumokba való betekintést illető kérelmek benyújtásának módjával kapcsolatosan.
   II.   CÍM

      AZ ELSŐ KÉRELEM

   7. cikk
   A szabályozás hatálya alá tartozó kérelmek
   Ez a szabályozás az Európai Parlament valamely dokumentumába való betekintésre irányuló valamennyi kérelemre vonatkozik, amelyet a hivatkozások elektronikus nyilvántartásának honlapján rendelkezésre bocsátott formanyomtatvány igénybevételével vagy az 1049/2001/EK rendelet által meghatározott hozzáférési jogra való kifejezett hivatkozással nyújtottak be. E szabályozás hatálya azonban nem terjed ki a különösen a Parlament eljárási szabályzata, a költségvetési rendelet, a személyes adatok védelméről szóló 45/2001/EK rendelet és a Személyzeti szabályzat által meghatározott különleges hozzáférési jogon alapuló kérelmekre.
   8. cikk
   A betekintési kérelem benyújtása
   1.   Az Európai Parlament valamely dokumentumába való betekintésre irányuló kérelmet írásban, telefaxon vagy elektronikus formában lehet benyújtani az Európai Unió működéséről szóló szerződés 342. cikkében felsorolt nyelvek egyikén.
   2.   Az elektronikus formában benyújtott kérelmeket lehetőség szerint a RER honlapján található elektronikus űrlapon, a kérelem benyújtását megkönnyítő online támogatórendszer segítségével kell benyújtani.
   3.   A kérelmet kellő pontossággal kell megfogalmazni, feltüntetve különösképpen a kért dokumentumok azonosítását lehetővé tevő adatokat, illetve a kérelmező nevét és címét.
   4.   Amennyiben egy kérelem nem eléggé pontos, az intézmény az 1049/2001/EK rendelet 6. cikkének (2) bekezdése értelmében felszólítja a kérelmezőt, hogy pontosítson és ehhez segítséget nyújt.
   9. cikk
   Az első kérelem elbírálása
   1.   Minden, az Európai Parlament tulajdonában levő dokumentumba való betekintést illető kérelmet iktatása napján továbbítanak az illetékes szolgálathoz, melynek kötelessége átvételi elismervényt kiállítani, válaszolni a kérelemre és a dokumentumot az előírt határidőn belül rendelkezésre bocsátani.
   2.   Amennyiben a kérelem olyan, az Európai Parlament által létrehozott dokumentumra vonatkozik, amelyre az 1049/2001/EK rendelet 4. cikkében említett valamely korlátozás érvényes, vagy a kért dokumentumot azonosítani kell és meg kell keresni, az illetékes szolgálat a dokumentumot készítő szervhez fordul, ez utóbbi pedig öt munkanapon belül javaslatot tesz a kérés elbírálására.
   10. cikk
   Konzultáció harmadik felekkel
   1.   Amennyiben a kérelem harmadik féltől származó dokumentumokat érint, az illetékes szolgálat – adott esetben a kért dokumentumok birtokában lévő szolgálattal együttműködve – ellenőrzi az 1049/2001/EK rendelet 4. vagy 9. cikkében említett valamely korlátozás alkalmazhatóságát.
   2.   Amennyiben e vizsgálat során megállapítást nyer, hogy a kért dokumentumokhoz való hozzáférést az 1049/2001/EK rendelet 4. cikkében foglalt valamely kivétel alapján el kell utasítani, az elutasító választ a kérelmező részére a szerzőnek harmadik féllel való konzultáció nélkül kell megküldeni.
   3.   Az illetékes szolgálat a szerző harmadik féllel való konzultáció nélkül kedvező választ ad a kérelemre, amennyiben:

               —

               a kért dokumentumot annak szerzője az 1049/2001/EK rendelet rendelkezései vagy más hasonló rendelkezések alapján már nyilvánosságra hozta,

               —

               a dokumentum tartalmának – esetleg részleges – közzététele nem kifejezetten sérti az 1049/2001/EK rendelet 4. és 9. cikkében említett érdekek valamelyikét.

         4.   Minden egyéb esetben a harmadik féllel konzultálni kell, és részére öt munkanapos határidőt kell engedélyezni véleményének kinyilvánítására annak megállapítása céljából, hogy az 1049/2001/EK rendelet 4. és 9. cikkében foglalt valamely kivétel alkalmazandó-e.
   5.   Amennyiben az előírt határidőn belül nem érkezik válasz, vagy a harmadik fél nem fellelhető vagy nem azonosítható, az Európai Parlament az 1049/2001/EK rendelet 4. cikkében foglalt kivételek rendszerének megfelelően határoz, a rendelkezésére álló elemek alapján figyelembe véve a harmadik fél jogos érdekeit.
   11. cikk
   Elbírálási határidő
   1.   A betekintés engedélyezése esetén az illetékes szolgálat a kért dokumentumokat a kérelem nyilvántartásba vételétől számított tizenöt munkanapon belül rendelkezésre bocsátja.
   2.   Amennyiben az Európai Parlament nem engedélyezheti a kért dokumentumokba való betekintést, a részleges vagy teljes visszautasítás okairól írásban értesíti a kérelmezőt, egyben tájékoztatva ez utóbbit a megerősítő kérelem benyújtásának jogáról.
   3.   Ez utóbbi esetben a kérelmezőnek a válasz kézhezvételétől számítva tizenöt munkanap áll rendelkezésére megerősítő kérelem benyújtására.
   4.   Kivételes esetekben, amennyiben a kérelem nagyon nagy terjedelmű vagy nagy számú dokumentumra vonatkozik, az 1. cikkben említett határidőt tizenöt munkanappal meg lehet hosszabbítani, a kérelmező előzetes tájékoztatása és minden körülményre kiterjedő indoklás mellett.
   5.   Amennyiben az intézmény a megadott határidőn belül nem válaszol, a kérelmezőnek joga nyílik megerősítő kérelem benyújtására.
   12. cikk
   Elbírálásra jogosult hatóság
   1.   Az Európai Parlamenthez beérkező első kérelmeket a főtitkár bírálja el, a dokumentumokba való betekintés iránti kérelmek elbírálásának felügyeletéért felelős alelnök irányítása mellett, az Eljárási Szabályzat 104. cikkének (4) és (6) bekezdése értelmében.
   2.   Az első kérelemre adott pozitív válaszokat a főtitkár vagy az illetékes szolgálat juttatja el a kérelmezőnek a főtitkár irányítása mellett.
   3.   Az első kérelemre adott, megfelelően megindokolt elutasításról a főtitkár dönt az illetékes szolgálat javaslatára, és a dokumentum szerzőjével való konzultációt követően. Tájékoztatás céljából minden elutasító döntést megküldenek az illetékes alelnöknek.
   4.   A főtitkár vagy az illetékes szolgálat mindenkor igénybe veheti a jogi szolgálat és/vagy az adatvédelemért felelős megbízott tisztviselő segítségét a hozzáférési kérelemre adandó válasszal kapcsolatban.
   III.   CÍM

      A MEGERŐSÍTŐ KÉRELEM

   13. cikk
   A megerősítő kérelem benyújtása
   1.   A megerősítő kérelmet a kért dokumentumba való betekintés teljes vagy részleges elutasításáról szóló válasz kézhezvételétől számított tizenöt munkanapos határidőn belül, illetve az első kérésre adandó bárminemű válasz hiányában a válaszadási határidő lejárta után kell benyújtani.
   2.   A megerősítő kérelemnek meg kell felelnie az első kérelemre vonatkozó jelen határozat 8. cikkében meghatározott formai követelményeknek.
   14. cikk
   A megerősítő kérelem elbírálása és konzultációk
   1.   A megerősítő kérelmek nyilvántartása és az esetleges konzultációk biztosítása a jelen határozat 9. és 10. cikkében meghatározott módon történik.
   2.   Az Európai Parlament a kérelem nyilvántartásba vételétől számított tizenöt munkanapos határidőn belül engedélyezi a dokumentumba való betekintést, vagy írásban, vagy elektronikus formában megindokolja a teljes vagy részleges visszautasítás okait.
   3.   Kivételes esetekben, ha a kérelem nagyon nagy terjedelmű vagy nagy számú dokumentumra vonatkozik, az előző cikkben említett határidőt tizenöt nappal meg lehet hosszabbítani, a kérelmező előzetes tájékoztatása és minden körülményre kiterjedő indoklás mellett.
   15. cikk
   Elbírálásra jogosult hatóság
   1.   A megerősítő kérelmekre adandó válasz az Európai Parlament Elnökségének hatáskörébe tartozik. A megerősítő kérelmekről a dokumentumokba való betekintés iránti kérelmek elbírálásáért felelős alelnök hoz döntést az Elnökség nevében és annak hatáskörében.
   2.   Az alelnök köteles döntéséről az ezt követő első ülésen tájékoztatni az Elnökséget, illetve a kérelmezőt. Amennyiben szükségesnek ítéli meg, a megszabott határidőn belül az alelnök döntéstervezetével az Elnökséghez fordulhat, különösen olyan esetekben, amikor válasza az Európai Parlament átláthatósági politikájával kapcsolatos elvi kérdéseknek adna helyet. Az alelnöknek a kérelmezőhöz intézett válasza az Elnökség döntésétől függ.
   3.   Az alelnök és az elnökség az illetékes szolgálat által a főtitkár megbízásából kidolgozott javaslat alapján hoz döntést. E szolgálat véleményt kérhet az adatvédelemért felelős megbízott tisztviselőtől, aki három munkanapos határidőn belül véleményt nyilvánít.
   4.   A választervezetet a Jogi Szolgálat előzetesen vizsgálatnak vetheti alá, és három munkanapon belül véleményt nyilvánít róla.
   16. cikk
   Fellebbezés
   1.   Amennyiben az Európai Parlament valamely kérelemre teljes vagy részleges elutasító választ ad, tájékoztatja a kérelmezőt a fellebbezési lehetőségekről, nevezetesen: fellebbezés benyújtása az intézmény ellen és/vagy panasztétel az európai ombudsmannál az EUMSZ 263. és 228. cikkeiben meghatározott feltételeknek megfelelően.
   2.   Ha a megadott határidőn belül nem érkezik válasz, ez elutasításnak minősül és feljogosítja a kérelmezőt, hogy az előző bekezdésben foglalt feltételeknek megfelelően panasztételi, illetve fellebbezési jogával éljen.
   IV.   CÍM

      A MINŐSÍTETT DOKUMENTUMOK FELVÉTELE A RER-BE ÉS AZ EZEKHEZ VALÓ HOZZÁFÉRÉS

   17. cikk
   A minősített dokumentumok felvétele a RER-be
   1.   Az 1049/2001/EK rendelet 9. cikke értelmében minősített dokumentumokat akkor veszik fel a RER-be, ha ahhoz a kibocsátó hatóság beleegyezését adja. A nyilvántartásban feltüntethető hivatkozások megállapítása az Európai Parlament azon alkalmazottainak vagy szerveinek feladata, akikhez vagy amelyekhez a minősített dokumentum harmadik féltől beérkezett. Ezen alkalmazottak vagy szervek kikérhetik a dokumentumokba való betekintés iránti kérelmek elbírálásáért felelős alelnök, a főtitkár, vagy adott esetben az illetékes parlamenti bizottság véleményét.
   2.   Az Európai Parlament által létrehozott, valamely minősített dokumentumra hivatkozó dokumentumok csak a dokumentumokba való betekintés iránti kérelmek elbírálásáért felelős alelnök engedélye alapján vehetők fel a RER-be. Az ilyen dokumentumokhoz rendelt hivatkozások az előző bekezdésben leírt feltételek mellett hozhatók létre.
   18. cikk
   A minősített dokumentumba való betekintési kérelmek elbírálása
   A minősített dokumentumba való betekintés iránti kérelmet a főtitkár a dokumentumokba való betekintés iránti kérelmek elbírálásáért felelős alelnökhöz továbbítja, akire az első kérelemre való válaszadás kötelezettsége hárul. A megerősített kérelemre való válaszadás kötelezettsége az Elnökségre hárul, amely e feladatot az elnök hatáskörébe utalhatja. Az illetékes alelnök és az elnökség vagy az elnök kikérheti a főtitkár, vagy adott esetben az illetékes parlamenti bizottság elnökének véleményét. A nyilvántartásba vétel feltételei és a határidők megegyeznek az egyéb betekintési kérelmekre vonatkozókkal.
   19. cikk
   Elbírálásra jogosult személyek
   A minősített dokumentumok tartalmába a minősített dokumentumokba való betekintésre irányuló kérelmek elbírálása során az alábbi személyek nyerhetnek betekintést: az Európai Parlament elnöke, a dokumentumokba való betekintés iránti kérelmek elbírálásáért felelős alelnök, a közvetlenül illetékes parlamenti bizottság elnöke, a főtitkár és a kellő meghatalmazással rendelkező illetékes szolgálat munkatársai, kivéve ha a többi közösségi intézménnyel kötött megállapodások különleges felhatalmazásról rendelkeznek.
   20. cikk
   A minősített dokumentumok védelme
   A minősített dokumentumok az intézményen belüli bizalmas ügykezelés biztosítása céljából szigorú biztonsági intézkedéseknek vannak alávetve. E tekintetben ezek a szabályok figyelembe veszik az intézményközi megállapodásokat.
   V.   CÍM

      A DOKUMENTUMOK KIADÁSA

   21. cikk
   A válaszadás költségei
   1.   Az 1049/2001/EK rendelet 10. cikk (1) bekezdését kiegészítve, ha a kért dokumentumok terjedelme meghaladja a húsz oldalt, oldalanként 0,10 euró összegű, a postaköltségekkel megnövelt díj számítható fel a kérelmezővel szemben. Az egyéb adathordozókkal kapcsolatos költségekről eseti alapon kell dönteni, de azok a méltányos összeget nem haladhatják meg.
   2.   Jelen határozat nem vonatkozik a megjelentetett dokumentumokra, ezekre továbbra is a rájuk vonatkozó díjszabás érvényes.
   VI.   CÍM

      ALKALMAZÁS

   22. cikk
   Alkalmazás
   Jelen határozat az 1049/2001/EK rendelet, illetve az Európai Parlament Eljárási Szabályzata rendelkezéseivel összhangban és azok sérelme nélkül kerül alkalmazásra.
   23. cikk
   A jogszabály megvalósulásának értékelése
   Jelen határozat legalább az 1049/2001/EK rendelet minden egyes felülvizsgálata alkalmával újraértékelésre kerül.
   24. cikk
   Hatálybalépés
   Jelen határozat az Európai Unió Hivatalos Lapjában való megjelenése napján (6) lép hatályba.

      (1)  HL C 374., 2001.12.29., 1. o.

      (2)  Egységes szerkezetbe foglalta az Elnökség 2004. május 3-án.

      (3)  Módosította az Elnökség 2005. szeptember 26-án, megjelent a HL C 289., 2005.11.22., 6. o.

      (4)  Módosította az Elnökség 2011. június 22-én és megjelent a HL C 216., 2011.7.22., 19. o.

      (5)  Azaz 2001. december 3.

      (6)  Nevezetesen 2001. december 29-én, 2005. november 22-én, valamint 2011. július 22-én.


title: A Tanács 2004/791/KKBP határozata (2004. november 22.) az Európai Uniónak Délkelet-Európában a kézi lőfegyverek és a könnyű fegyverek destabilizáló felhalmozódása és elterjedése elleni küzdelemhez történő hozzájárulása tekintetében a 2002/589/KKBP együttes fellépés végrehajtásáról szóló 2002/842/KKBP határozat meghosszabbításáról és módosításáról

text:
               24.11.2004

               HU

               Az Európai Unió Hivatalos Lapja

               L 348/46

      A TANÁCS 2004/791/KKBP HATÁROZATA

   (2004. november 22.)
   az Európai Uniónak Délkelet-Európában a kézi lőfegyverek és a könnyű fegyverek destabilizáló felhalmozódása és elterjedése elleni küzdelemhez történő hozzájárulása tekintetében a 2002/589/KKBP együttes fellépés végrehajtásáról szóló 2002/842/KKBP határozat meghosszabbításáról és módosításáról
   AZ EURÓPAI UNIÓ TANÁCSA,
   tekintettel a 2002. július 12-i 2002/589/KKBP tanácsi együttes fellépésre, (1) és különösen annak 6. cikkére, összefüggésben az Európai Unióról szóló szerződés 23. cikke (2) bekezdésével,
   mivel:

               (1)

               2002. október 21-én a Tanács elfogadta az Európai Uniónak Délkelet-Európában a kézi lőfegyverek és a könnyű fegyverek destabilizáló felhalmozódása és elterjedése elleni küzdelemhez történő hozzájárulásáról szóló 2002/842/KKBP határozatot, (2), amely a 2002/589/KKBP együttes fellépés végrehajtására irányult, és amely erre a célra 200 000 eurót különített el.

               (2)

               Néhány célkitűzés 2004. december 31-ig, a 2002/842/KKBP határozat lejáratának időpontjáig nem volt teljesíthető, másokat pedig meg kell erősíteni, és ki kell bővíteni a fenti időpontot követően. A kérdéses projekt egy többéves projekt.

               (3)

               Ezért a 2002/842/KKBP határozatot meg kell hosszabbítani és módosítani kell,

         A KÖVETKEZŐKÉPPEN HATÁROZOTT:
   1. cikk
   A 2002/842/KKBP határozat a következőképpen módosul:

               1.

               A 2. cikk (1) bekezdésében a „300 000 EUR” pénzügyi referenciaösszeg helyébe „330 000 EUR” lép.

               2.

               A 4. cikk (1) bekezdésében a második albekezdés helyébe a „2005. december 31-én jár le.” mondat lép.

         2. cikk
   Ez a határozat elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2004. november 22-én.

            a Tanács részéről

            az elnök

         B. R. BOT

      (1)  HL L 191., 2002.7.19., 1. o.

      (2)  HL L 289., 2002.7.19., 1. o.


title: 2011/650/: A Tanács határozata ( 2011. szeptember 20. ) a Régiók Bizottsága egy luxemburgi tagjának és egy luxemburgi póttagjának kinevezéséről

text:
               6.10.2011

               HU

               Az Európai Unió Hivatalos Lapja

               L 261/26

         A TANÁCS HATÁROZATA
   (2011. szeptember 20.)
   a Régiók Bizottsága egy luxemburgi tagjának és egy luxemburgi póttagjának kinevezéséről
   (2011/650/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a luxemburgi kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU (2) határozatot.

               (2)

               Paul-Henri MEYERS hivatali idejének lejártát követően a Régiók Bizottsága egy tagjának helye megüresedett. Gilles ROTH-nak a Régiók Bizottsága tagjává történő kinevezését követően egy póttag helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Gilles ROTH, Bourgmestre de la Commune de Mamer;

                     és

               b)

               póttagként:

                           —

                           Pierre WIES, Bourgmestre de la Commune de Larochette.

         2. cikk
   Ez a határozat az elfogadásának napján lép hatályba.

      Kelt Brüsszelben, 2011. szeptember 20-án.

            a Tanács részéről

            az elnök

         M. SAWICKI

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: A Bizottság határozata ( 2010. szeptember 16. ) az európai statisztikai tanácsadó bizottság két új tagjának kinevezéséről  EGT-vonatkozású szöveg

text:
               17.9.2010

               HU

               Az Európai Unió Hivatalos Lapja

               C 250/13

         A BIZOTTSÁG HATÁROZATA
   (2010. szeptember 16.)
   az európai statisztikai tanácsadó bizottság két új tagjának kinevezéséről
   (EGT-vonatkozású szöveg)
   2010/C 250/10
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Statisztikai Tanácsadó Bizottság létrehozásáról és a 91/116/EGK tanácsi határozat hatályon kívül helyezéséről szóló, 2008. március 11-i 234/2008/EK európai parlamenti és tanácsi határozatra (1) és különösen annak 4. cikke (1) bekezdésének a) pontjára:
   a Tanáccsal folytatott konzultációt követően,
   az Európai Parlamenttel folytatott konzultációt követően,
   mivel:

               (1)

               Az európai statisztikai tanácsadó bizottság huszonnégy tagból áll.

               (2)

               A 234/2008/EK határozat 4. cikkének (1) bekezdése értelmében az európai statisztikai tanácsadó bizottság tizenkét tagját az Európai Parlamenttel és a Tanáccsal való konzultációt követően a Bizottság nevezi ki.

               (3)

               2009. március 30-i 2009/304/EK határozatával (2) a Bizottság kinevezte az európai statisztikai tanácsadó bizottság tizenkét tagját.

               (4)

               Mivel e tagok közül kettő lemondott, a Bizottságnak – a Tanáccsal és az Európai Parlamenttel a rendelkezéseknek megfelelően folytatott konzultációt követően – most két új tagot kell kineveznie az európai statisztikai tanácsadó bizottságba.

         ELFOGADTA EZT A HATÁROZATOT:
   1. cikk
   A Bizottság Anuska FERLIGOJT és Emilia ȚIȚAN az európai statisztikai tanácsadó bizottság tagjaivá nevezi ki ötéves időtartamra.
   2. cikk
   Ez a határozat az Európai Unió Hivatalos Lapjában történő kihirdetését követő napon lép hatályba.

      Kelt Brüsszelben, 2010. szeptember 16-án.

            a Bizottság részéről

         Olli REHN

            a Bizottság tagja

      (1)  HL L 73., 2008.3.15., 13. o.

      (2)  HL L 84., 2009.3.31., 44. o.


title: A Tanács 2009/933/KKBP határozata ( 2009. november 30. ) az Európai Unió és az Amerikai Egyesült Államok közötti, kiadatásról szóló megállapodás területi hatályának az Európai Unió nevében történő kiterjesztéséről

text:
               11.12.2009

               HU

               Az Európai Unió Hivatalos Lapja

               L 325/4

      A TANÁCS 2009/933/KKBP HATÁROZATA

   (2009. november 30.)
   az Európai Unió és az Amerikai Egyesült Államok közötti, kiadatásról szóló megállapodás területi hatályának az Európai Unió nevében történő kiterjesztéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. és 38. cikkére,
   tekintettel az Európai Unió és az Amerikai Egyesült Államok közötti, a kiadatásról és a kölcsönös bűnügyi jogsegélyről szóló megállapodások aláírásáról szóló 2003. június 6-i 2003/516/EK tanácsi határozat 3. cikkére,
   mivel:

               (1)

               Miután a Tanács 2002. április 26-án a Bizottság által támogatott elnökségnek felhatalmazást adott arra, hogy tárgyalásokat kezdjen az Amerikai Egyesült Államokkal, két megállapodás megtárgyalására került sor a büntetőügyekben folytatott nemzetközi együttműködésről az Egyesült Államokkal: egy a kiadatásról, egy pedig a kölcsönös jogsegélyről.

               (2)

               A Tanács 2003. június 6-i 2003/516/EK határozatának (1) megfelelően az Európai Unió és az Amerikai Egyesült Államok közötti, a kiadatásról szóló megállapodás (2), valamint az Európai Unió és az Amerikai Egyesült Államok közötti, kölcsönös jogsegélyről szóló megállapodás (3) az Európai Unió részéről 2003. június 25-én aláírásra került.

               (3)

               A 2009. október 23-i 2009/820/KKBP tanácsi határozatnak (4) megfelelően az Európai Unió és az Amerikai Egyesült Államok között, a kiadatásról szóló megállapodás és az Európai Unió és az Amerikai Egyesült Államok közötti kölcsönös jogsegélyről szóló megállapodás megkötésre került. E határozattal összhangban a Tanács elnöksége és az Egyesült Államok főügyésze 2009. október 28-án Washingtonban kölcsönösen átadta egymásnak a jóváhagyó okiratokat.

               (4)

               Mindkét megállapodás 2010. február 1-jén lép hatályba.

               (5)

               Hollandia tájékoztatta az elnökséget, hogy a kiadatásról szóló megállapodás területi hatályát – annak 20. cikke (1) bekezdésének b) pontjával összhangban – ki kívánja terjeszteni a Holland Antillákra és Arubára. A kiterjesztésre 2009. június 9-én, a Tanács Főtitkársága által az Amerikai Egyesült Államok Európai Unióba rendelt missziójának címzett diplomáciai jegyzék átadása útján került sor, amelynek átvételét az Egyesült Államok missziója az Európai Uniónak címzett 2009. június 16-i diplomáciai jegyzékében ellenjegyezte.

               (6)

               Az EU és az Egyesült Államok közötti kiadatási megállapodás közeljövőben történő hatálybalépésére figyelemmel a Tanácsnak a területi hatály e kiterjesztését jóvá kell hagynia,

         A KÖVETKEZŐKÉPPEN HATÁROZOTT:
   1. cikk
   Az Európai Unió és az Amerikai Egyesült Államok közötti, kiadatásról szóló megállapodás 20. cikke (1) bekezdésének b) pontjával összhangban az említett megállapodás területi hatályának a Holland Antillákra és Arubára történő kiterjesztését az Európai Unió nevében jóváhagyja.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2009. november 30-án.

            a Tanács részéről

            az elnök

         B. ASK

      (1)  HL L 181., 2003.7.19., 25. o.

      (2)  HL L 181., 2003.7.19., 27. o.

      (3)  HL L 181., 2003.7.19., 34. o.

      (4)  HL L 291., 2009.11.7., 40. o.


title: A Tanács 2014/827/KKBP határozata ( 2014. november 21. ) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló 2008/851/KKBP együttes fellépés módosításáról

text:
               22.11.2014

               HU

               Az Európai Unió Hivatalos Lapja

               L 335/19

         A TANÁCS 2014/827/KKBP HATÁROZATA
   (2014. november 21.)
   a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló 2008/851/KKBP együttes fellépés módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2008. november 10-én elfogadta a 2008/851/KKBP együttes fellépést (1), amelyet legutóbb a 2012/174/KKBP tanácsi határozat (2) módosított.

               (2)

               A Tanács 2013. július 22-én megállapodott arról, hogy az Unió továbbra is maradéktalanul elkötelezett a Szomália partjainál folytatott kalózkodás és fegyveres rablások elleni küzdelem mellett. Üdvözölte az Atalanta elnevezésű tengeri művelete keretében eddig elért jó eredményeket. A Tanács hangsúlyozta, hogy a tengeri kalózkodással szemben eddig elért jelentős eredmények ellenére a fenyegetés továbbra is fennáll, és előfordulhat, hogy az események kedvezőtlen fordulatot vesznek.

               (3)

               Az Egyesült Nemzetek Biztonsági Tanácsa (ENSZ BT) 2013. november 18-án elfogadta a 2125 (2013) sz. határozatot, amelyben megújította a kalózkodás és annak alapvető okai elleni küzdelmet célzó nemzetközi fellépések keretét.

               (4)

               A 2008/851/KKBP együttes fellépésben említett uniós katonai műveletet (Atalanta) 2016. december 12-ig meg kell hosszabbítani.

               (5)

               Ezenkívül a Tanács 2013. július 22-én megállapodott arról, hogy az EU tovább fog lépni a szomáliai biztonság és jogállamiság fejlesztésével kapcsolatos integrált megközelítése kapcsán, amelynek alapját a szomáliai szerep- és felelősségvállalás, az egyéb szereplőkkel való szoros koordináció, valamint az uniós eszközök – különösen az Unió közös biztonság- és védelempolitikai missziói és műveletei – közötti koherencia és szinergiák képezik.

               (6)

               A Szomáliával való „új megállapodáson” alapuló integrált megközelítésnek hozzá kell járulnia Szomália és a régió tengeri kapacitásainak növeléséhez, a kalózkodás alapvető okainak megszüntetéséhez és a kalózhálózatok büntetlenségének visszaszorításához egyéb tengeri bűncselekmények esetében, és ezáltal az Atalanta célkitűzéseinek teljesítését elősegítő feltételek kialakításához.

               (7)

               Ezzel összefüggésben az Atalantának az Unió Szomáliával kapcsolatos integrált megközelítéséhez és a nemzetközi közösség megfelelő tevékenységeihez – a meglévő eszközök és kapacitások keretei között, valamint felkérésre – történő, másodlagos feladatokkal való hozzájárulása elősegítené a kalózkodás alapvető okainak és a kalózhálózatoknak a felszámolását. E másodlagos feladatok végrehajtása támogatná az Atalanta kivonulási stratégiáját.

               (8)

               A kalózkodás visszaszorítását célzó bűnüldözéshez való hozzájárulás érdekében az Atalanta keretében elő kell segíteni a bűnüldöző hatóságokkal való együttműködést, növelve egyúttal a hírszerzésen alapuló, a kalóztevékenységek ellen irányuló műveletek hatékonyságát.

               (9)

               Sem e határozat, sem pedig a 2008/851/KKBP együttes fellépés nem tartalmaz az Atalanta résztvevő államainak személyi állományára vonatkozó olyan előírást, amely akadályozná őket az alkalmazandó nemzeti jog szerinti kötelezettségeiknek való megfelelésben.

               (10)

               Meg kell határozni az Atalanta közös költségeinek fedezésére szolgáló pénzügyi referenciaösszeget a 2014. december 13-tól2016. december 12-ig tartó időszakra vonatkozóan.

               (11)

               A 2008/851/KKBP együttes fellépést ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2008/851/KKBP együttes fellépés a következőképpen módosul:

               1.

               Az 1. cikk (3) bekezdésének helyébe a következő szöveg lép:
               „(3)   Ezenkívül az Atalanta, nem végrehajtási jellegű, másodlagos feladataként, – a meglévő eszközök és kapacitások keretei között, valamint felkérésre – hozzájárulhat az Unió Szomáliával kapcsolatos integrált megközelítéséhez és a nemzetközi közösség megfelelő tevékenységeihez, elősegítve ezáltal a kalózkodás alapvető okainak és a kalózhálózatoknak a felszámolását.”

               2.

               A 2. cikk g)–i) pontja helyébe a következő szöveg lép:

                           „g)

                           az alkalmazandó joggal összhangban gyűjtheti az e) pontban említett személyekre vonatkozó azon személyes adatokat, amelyek az azonosításukat feltehetően elősegítő jellemzőkkel kapcsolatosak, így például ujjlenyomatok, valamint a következő adatok az egyéb személyes adatok kivételével: vezetéknév, leánykori név, utónevek, álnév vagy felvett név, születési idő és hely, állampolgárság, nem, lakóhely, foglalkozás és tartózkodási hely, vezetői engedélyek, azonosító okmányok és útlevéladatok;

                           h)

                           az adatoknak a Nemzetközi Bűnügyi Rendőrség Szervezetének (Interpol) csatornáin keresztüli megosztása és az Interpol adatbázisaiban való ellenőrzése céljából, valamint az Unió és az Interpol közötti megállapodás megkötésének függvényében, az Unió műveleti parancsnoka és az Interpol megfelelő nemzeti központi irodáinak (NCB) vezetői között kötendő megállapodásnak megfelelően továbbítja a tagállamokban lévő NCB-knek az alábbi adatokat:

                                       —

                                       a g) pontban említett személyes adatok,

                                       —

                                       az e) pontban említett személyek által használt eszközökkel kapcsolatos adatok.

                                 A személyes adatokat az Interpolnak történő átadásukat követően nem tárolják;

                           i)

                           az Unió külügyi és biztonságpolitikai főképviselője és az Europol között kötendő megállapodás rendelkezéseinek megfelelően a h) pontban említett adatok továbbítása az Europolnak. A személyes adatokat az Europolnak történő átadásukat követően nem tárolják;

                           j)

                           a meglévő eszközök és kapacitások keretei között hozzájárul a Szomália partjainál folytatott halászati tevékenységek ellenőrzéséhez, és támogatja a Szomália fennhatósága alá tartozó vizeken folytatott kisüzemi, illetve ipari célú halászatra vonatkozóan az Élelmezési és Mezőgazdasági Szervezet (FAO) által kidolgozott engedélyezési és nyilvántartásbavételi rendszert, ha van ilyen, a végrehajtási tevékenységek kivételével;

                           k)

                           az Európai Külügyi Szolgálattal szorosan koordinálva kapcsolatot tart fenn a szomáliai szervezetekkel és a Szomália partjainál a szélesebb értelemben vett tengerhajózási biztonság területén ezek nevében tevékenykedő magánvállalkozásokkal, e szervezetek és magánvállalkozások tevékenységeinek és kapacitásainak jobb megértése, valamint a tengeri műveletek során felmerülő konfliktusok kezelése céljából;

                           l)

                           logisztikai támogatás, tengerészeti szakértelem, illetve képzés révén – felkérésre, valamint a meglévő eszközök és kapacitások keretei között – támogatást nyújt az EUCAP NESTOR-nak, az EUTM Szomáliának, az Európai Unió Afrika szarváért felelős különleges képviselőjének és az Unió szomáliai missziójának, figyelemmel ezek megbízatására, valamint az Atalanta műveleti területére, továbbá hozzájárul a vonatkozó uniós programok végrehajtásához, különösen a 10. EFA keretében megvalósuló regionális tengerbiztonsági programhoz (MASE);

                           m)

                           a Bizottság megfelelő szolgálatain keresztül az Indiai-óceáni Tonhalbizottság, annak tagállamai és a FAO rendelkezésére bocsájtja a Szomália partjainál állomásozó EUNAVFOR egységek által a halászati tevékenységekre vonatkozóan gyűjtött adatokat, és miután a tengeri kapacitásépítés – így például az információcserére vonatkozó biztonsági intézkedések – területén elegendő előrelépés történt a szárazföldön, támogatást nyújt a szomáliai hatóságoknak a halászati tevékenységekre vonatkozóan a művelet során összegyűjtött adatok rendelkezésre bocsátásával;

                           n)

                           az ENSZ Tengerjogi Egyezményével összhangban, valamint a meglévő eszközök és kapacitások keretei között támogatja a Szomáliát és Eritreát felügyelő csoport által a 2060 (2012) sz., a 2093 (2013) sz. és a 2111 (2013) sz. ENSZ BT-határozat alapján végzett tevékenységeket azzal, hogy figyelemmel kíséri a vélhetően a kalózhálózatokat támogató hajókat és erről jelentést készít a Szomáliát és Eritreát felügyelő csoportnak.”

               3.

               A 14. cikk a következő bekezdéssel egészül ki:
               „(4)   Az uniós katonai művelet közös költségeire vonatkozó pénzügyi referenciaösszeg a 2014. december 13-tól2016. december 12-ig tartó időszakra 14 775 000 EUR. A referenciaösszegnek a 2011/871/KKBP határozat 25. cikkének (1) bekezdésében említett százalékos aránya 0 %.”

               4.

               A 16. cikk (3) bekezdésének helyébe a következő szöveg lép:
               „(3)   Az EU katonai művelete 2016. december 12-én fejeződik be.”

         2. cikk
   Ez a határozat az elfogadásának napján lép hatályba.

      Kelt Brüsszelben, 2014. november 21-én.

            a Tanács részéről

            az elnök

         C. CALENDA

      (1)  A Tanács 2008/851/KKBP együttes fellépése (2008. november 10.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről (HL L 301., 2008.11.12., 33. o.).

      (2)  A Tanács 2012/174/KKBP határozata (2012. március 23.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló 2008/851/KKBP együttes fellépés módosításáról (HL L 89., 2012.3.27., 69. o.).


title: 2010/726/EU: A Tanács határozata ( 2010. november 22. ) az egyrészről az Európai Közösség és tagállamai, és másrészről a Chilei Köztársaság közötti társulást létrehozó megállapodáshoz a Bolgár Köztársaságnak és Romániának az Európai Unióhoz történő csatlakozásának figyelembevétele céljából csatolt második kiegészítő jegyzőkönyv elfogadásáról

text:
               30.11.2010

               HU

               Az Európai Unió Hivatalos Lapja

               L 313/1

         A TANÁCS HATÁROZATA
   (2010. november 22.)
   az egyrészről az Európai Közösség és tagállamai, és másrészről a Chilei Köztársaság közötti társulást létrehozó megállapodáshoz a Bolgár Köztársaságnak és Romániának az Európai Unióhoz történő csatlakozásának figyelembevétele céljából csatolt második kiegészítő jegyzőkönyv elfogadásáról
   (2010/726/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére, összefüggésben annak 218. cikke (6) bekezdésének a) pontjával és (8) bekezdésével,
   tekintettel a Bolgár Köztársaság és Románia csatlakozási szerződésére és különösen annak 4. cikke (3) bekezdésére,
   tekintettel a Bolgár Köztársaság és Románia csatlakozási okmányára és különösen annak 6. cikke (2) bekezdésére,
   tekintettel az Európai Bizottság javaslatára,
   tekintettel az Európai Parlament hozzájárulására (1),
   mivel:

               (1)

               Az egyrészről az Európai Közösség és tagállamai, és másrészről a Chilei Köztársaság közötti társulást létrehozó megállapodáshoz csatolt második kiegészítő jegyzőkönyvet az Európai Közösség és tagállamai nevében 2007. július 24-én aláírták.

               (2)

               A Lisszaboni Szerződés 2009. december 1-jei hatálybalépése következtében, az Európai Unió az Európai Közösség helyébe lépett, és annak jogutódja.

               (3)

               A második kiegészítő jegyzőkönyvet meg kell kötni,

         ELFOGADTA EZT A HATÁROZATOT:
   1. cikk
   Az egyrészről az Európai Közösség és tagállamai, és másrészről a Chilei Köztársaság közötti társulást létrehozó megállapodáshoz a Bolgár Köztársaságnak és Romániának az Európai Unióhoz történő csatlakozásának figyelembevétele céljából csatolt második kiegészítő jegyzőkönyv (2) az Európai Unió és tagállamai nevében jóváhagyásra kerül.
   2. cikk
   A második kiegészítő jegyzőkönyv 10. cikkében előírt értesítést az Unió és tagállamai nevében a Tanács elnöke küldi meg.
   3. cikk
   A következő értesítést az Unió nevében a Tanács elnöke teszi meg:

      „A Lisszaboni Szerződés 2009. december 1-jei hatálybalépésének következményeként az Európai Unió az Európai Közösség helyébe lépett, és annak jogutódja lett, valamint ezen időponttól kezdve gyakorolja az Európai Közösség jogait és terhelik annak kötelezettségei. Ezért a megállapodás szövegében az »Európai Közösség«-re való hivatkozásokat adott esetben »Európai Unió«-ként kell értelmezni.”

   4. cikk
   Ez a határozat az elfogadásának napján lép hatályba.

      Kelt Brüsszelben, 2010. november 22-én.

            a Tanács részéről

            az elnök

         C. ASHTON

      (1)  HL C 263. E., 2008.10.16., 149. o.

      (2)  A második kiegészítő jegyzőkönyvet a HL L 251., 2007.9.26., 2. o.-n tették közzé az aláírásról szóló határozattal együtt. A második kiegészítő jegyzőkönyv spanyol nyelvi változatához készült helyesbítési jegyzőkönyvet lásd: HL L 255., 2008.9.23., 34. o.


title: 2007/502/EK,Euratom: A Tanács és a Bizottság határozata ( 2007. június 25. ) az egyrészről az Európai Közösség és az Európai Atomenergia-közösség, másrészről a Svájci Államszövetség közötti tudományos és technológiai együttműködésről szóló megállapodásnak az Európai Közösség és az Európai Atomenergia-közösség részéről történő aláírásáról és ideiglenes alkalmazásáról

text:
               20.7.2007

               HU

               Az Európai Unió Hivatalos Lapja

               L 189/24

         A TANÁCS ÉS A BIZOTTSÁG HATÁROZATA
   (2007. június 25.)
   az egyrészről az Európai Közösség és az Európai Atomenergia-közösség, másrészről a Svájci Államszövetség közötti tudományos és technológiai együttműködésről szóló megállapodásnak az Európai Közösség és az Európai Atomenergia-közösség részéről történő aláírásáról és ideiglenes alkalmazásáról
   (2007/502/EK, Euratom)
   AZ EURÓPAI UNIÓ TANÁCSA ÉS AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre és különösen annak 170. cikkére, a 300. cikk (2) bekezdése első albekezdésének első mondatával összefüggésben,
   tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,
   tekintettel a Bizottság javaslatára,
   mivel:

               (1)

               A Bizottság a Közösségek nevében tárgyalásokat folytatott az egyrészről az Európai Közösség és az Európai Atomenergia-közösség, másrészről a Svájci Államszövetség közötti tudományos és technológiai együttműködési megállapodásról, amely a megállapodásnak a 2007. január 1-jétől való ideiglenes alkalmazásáról is rendelkezik. Az ideiglenes alkalmazás lehetővé teszi a svájci jogalanyok számára, hogy részt vegyenek a hetedik keretprogram szerinti első pályázati felhívásokban.

               (2)

               A megállapodást 2007. február 27-én parafálták.

               (3)

               A megállapodást alá kell írni és a megkötéséhez szükséges eljárások befejezéséig ideiglenesen alkalmazni kell,

         A KÖVETKEZŐKÉPPEN HATÁROZOTT:
   1. cikk
   (1)   Az egyrészről az Európai Közösség és az Európai Atomenergia-közösség, másrészről a Svájci Államszövetség közötti tudományos és technológiai együttműködésről szóló megállapodásnak és záróokmánynak az aláírása az Európai Közösség és az Európai Atomenergia-közösség nevében ezennel jóváhagyásra kerül, figyelemmel a nevezett megállapodás megkötésére.
   (2)   A megállapodás szövegét csatolták e határozathoz.
   2. cikk
   (1)   A Tanács elnöke felhatalmazást kap, hogy kijelölje a megállapodásnak és záróokmányának az Európai Közösség nevében történő aláírására jogosult személy(eke)t, figyelemmel a nevezett megállapodás megkötésére.
   (2)   A Bizottság elnöke felhatalmazást kap, hogy kijelölje a megállapodásnak és záróokmányának az Európai Atomenergia-közösség nevében történő aláírására jogosult személy(eke)t, figyelemmel a nevezett megállapodás megkötésére.
   3. cikk
   Az egyrészről az Európai Közösség és az Európai Atomenergia-közösség, másrészről a Svájci Államszövetség közötti tudományos és technológiai együttműködésről szóló megállapodást ideiglenesen alkalmazzák.
   4. cikk
   (1)   A Bizottság képviseli a Közösség álláspontját az Európai Közösségek és a Svájci Államszövetség közötti tudományos és technológiai együttműködésről szóló keretmegállapodás (1) 10. cikke által létrehozott Svájc/Közösségek kutatási bizottságban az EK-Szerződés 169. és 171. cikke alapján létrehozott jogi struktúrák megvalósítására vonatkozó szabályok Svájcban való alkalmazásáról szóló, a megállapodás 2. cikkének (1) bekezdése szerinti határozatokban.
   (2)   A Bizottság képviseli a Közösség álláspontját az Európai Közösségek és a Svájci Államszövetség közötti tudományos és technológiai együttműködésről szóló keretmegállapodás 10. cikke által létrehozott Svájc/Közösségek kutatási bizottságban a megállapodás 6. cikkének (2) bekezdése és 6. cikkének (3) bekezdése szerinti olyan döntések tekintetében, amelyek azokat a svájci régiókat határozzák meg, amelyek a „Kapacitások” egyedi program szerinti „Kutatási potenciál” munkaprogram szerinti kutatási intézkedésekből részesülő, támogatásra jogosult régiók lehetnek.
   5. cikk
   A határozatot az Európai Unió Hivatalos Lapjában közzé kell tenni.

      Kelt Luxembourgban, 2007. június 25-én.

            a Tanács részéről

            az elnök

         A. SCHAVAN

            a Bizottság részéről

            az elnök

         José Manuel BARROSO

      (1)  HL L 313., 1985.11.22., 6. o.

   A. MELLÉKLET
   A SZELLEMI TULAJDONJOGOK MEGOSZTÁSÁNAK ALAPELVEI
   I.   Alkalmazási kör
   E megállapodás alkalmazásában „szellemi tulajdon” az 1967. július 14-én, Stockholmban aláírt, a Szellemi Tulajdon Világszervezete létrehozásáról szóló egyezmény 2. cikke szerinti fogalom.
   E megállapodás alkalmazásában „ismeret”: szabadalom, formatervezési minta, fajtaoltalom, kiegészítő oltalmi tanúsítvány vagy az oltalom más formája iránti kérelemnek vagy az oltalom megadásának tárgyát képező eredmények, az információt is beleértve, függetlenül attól, hogy állhatnak-e oltalom alatt vagy sem, illetve az ilyen információhoz kapcsolódó szerzői jog vagy jogok.
   II.   A Szerződő Felek jogalanyainak szellemi tulajdonjogai

               1.

               A Felek biztosítják, hogy a másik Fél e megállapodás hatálya alá tartozó tevékenységekben részt vevő jogalanyainak szellemi tulajdonjogai és az e részvételből származó jogai és kötelezettségei összhangban álljanak a Felek által alkalmazandó, vonatkozó nemzetközi egyezményekkel, különösen a TRIPS-megállapodással (a Kereskedelmi Világszervezet által igazgatott, a szellemi tulajdonjogok kereskedelmi vonatkozásairól szóló megállapodás), a Berni Egyezménnyel (1971-ben, Párizsban felülvizsgált szöveg) és a Párizsi Egyezménnyel (1967-ben, Stockholmban felülvizsgált szöveg).

               2.

               A Svájcban letelepedett, a hetedik EK- és Euratom-keretprogramok keretében közvetett tevékenységekben részt vevő jogalanyokat a szellemi tulajdonnal kapcsolatos jogok és kötelezettségek az 1906/2006/EK rendelettel módosított 2321/2002/EK európai parlamenti és tanácsi rendeletben (1), a 2006. december 18-i 1908/2006/Euratom tanácsi rendelettel módosított 2322/2002/Euratom tanácsi rendeletben (2) és a Közösséggel kötött támogatási megállapodásban és/vagy szerződésben előírtak szerint illetik meg, illetve terhelik, az 1. pontnak megfelelően. Amennyiben Svájc közvetett tevékenységben vesz részt az Európai Közösséget létrehozó szerződés 169. és 171. cikke szerint végrehajtott hetedik EK-keretprogram keretében, Svájcot a szellemi tulajdonnal kapcsolatban ugyanazon jogok illetik, illetve kötelezettségek terhelik, mint az abban részt vevő tagállamokat, amint azt a vonatkozó rendelkezések megállapítják.

               3.

               Az Európai Unió valamely tagállamában letelepedett és a svájci kutatási programokban és/vagy projektekben részt vevő jogalanyokat ugyanazon szellemi tulajdonjogok illetik, illetve kötelezettségek terhelik, mint a programban részt vevő, Svájcban letelepedett jogalanyokat, az 1. pontnak megfelelően.

         III.   A Szerződő Felek szellemi tulajdonjogai

               1.

               Ha a Felek eltérően nem állapodnak meg, azon ismeretekre, amelyeket a Felek az e megállapodás 2. cikkének (4) bekezdése szerint végzett tevékenységek során szereznek, a következő szabályokat kell alkalmazni:

                           a)

                           az ismeret tulajdonjoga az ismeretszerző felet illeti. Ha nem lehet megállapítani, hogy a Felek milyen arányban vettek részt a tevékenységben, ezen ismeretek a Felek közös tulajdonába kerülnek;

                           b)

                           a tulajdonjoggal rendelkező Fél biztosítja a másik Fél számára az ismeretekhez való hozzáférési jogokat, a megállapodás 2. cikke (4) bekezdésében említett tevékenységekre tekintettel. Az ismeretekhez való hozzáférési jogokat díjmentesen kell biztosítani.

               2.

               Ha a Felek eltérően nem állapodnak meg, a Felek tudományos művei tekintetében a következő szabályokat kell alkalmazni:

                           a)

                           ha az egyik Fél a megállapodás keretében végzett tevékenységből származó adatot, információt, és műszaki vagy tudományos eredményt tesz közzé folyóiratban, újságcikkben, jelentésben, könyvben, az audiovizuális műveket és a szoftvereket is ideértve, a másik Fél számára az egész világra kiterjedő, nem kizárólagos, visszavonhatatlan, jogdíjmentes használati engedélyt biztosít a szóban forgó művek fordítása, feldolgozása, továbbítása és nyilvános terjesztése érdekében;

                           b)

                           minden, nyilvánosan terjesztendő, e szakasz alapján létrehozott, szerzői jogi védelemben részesülő adatról és információról készült másolaton fel kell tüntetni a szerző nevét, kivéve ha a szerző kifejezetten elutasítja nevének feltüntetését. A másolatoknak jól láthatóan utalniuk kell a Felek közös támogatására.

               3.

               Ha a Felek eltérően nem állapodnak meg, a nyilvánosságra nem hozott információ tekintetében a következő szabályokat kell alkalmazni:

                           a)

                           az e megállapodás hatálya alá tartozó tevékenységekre vonatkozó információk másik Fél részére történő továbbítása során a Felek meghatározzák, hogy mely információt nem kívánják nyilvánosságra hozni;

                           b)

                           e megállapodás különleges céljai érdekében az információkat fogadó Fél a nyilvánosságra nem hozandó információkat saját felelősségére a neki alárendelt szervek tudomására hozhatja;

                           c)

                           az információt fogadó Fél a nyilvánosságra nem hozandó információt szolgáltató Fél előzetes, írásbeli jóváhagyásával az ilyen információt szélesebb körben is terjesztheti, mint ahogy azt a b) pont egyébként lehetővé tenné. A Felek együttműködnek az információk szélesebb körben történő terjesztéséhez szükséges előzetes jóváhagyás megadására és igénylésére vonatkozó eljárások kidolgozása érdekében, amelynek során mindegyik Fél annyiban adja meg jóváhagyását, amennyiben azt politikája és nemzeti jogszabályai lehetővé teszik;

                           d)

                           az e megállapodással összefüggésben rendezett szemináriumokon és más üléseken közölt, nem dokumentum jellegű, nyilvánosságra nem hozott, vagy más bizalmas információt, valamint a személyzet alkalmazásából, a létesítmények használatából vagy a közvetett tevékenységekből származó információt bizalmasan kell kezelni, amennyiben az ilyen, nyilvánosságra nem hozott, vagy más bizalmas, illetve minősített információt fogadó Felet az információ bizalmas jellegéről a közlést megelőzően az a) ponttal összhangban tájékoztatták;

                           e)

                           mindegyik Fél biztosítja, hogy a nyilvánosságra nem hozott, az a) és d) ponttal összhangban általa kért információk az e megállapodás előírásai szerinti védelemben részesüljenek. Ha valamelyik Fél megállapítja, hogy az a) és d) pontban foglalt előírásoknak nem képes vagy előreláthatóan nem lesz képes eleget tenni, erről haladéktalanul értesíti a másik Szerződő Felet. A Felek ezt követően tárgyalnak a megfelelő intézkedésekről.

      (1)  HL L 355., 2002.12.30., 23. o.

      (2)  HL L 355., 2002.12.30., 35. o.

   B. MELLÉKLET
   AZ E MEGÁLLAPODÁS 5. CIKKÉBEN EMLÍTETT, SVÁJC HOZZÁJÁRULÁSÁRA IRÁNYADÓ PÉNZÜGYI SZABÁLYOK
   I.   A pénzügyi részvétel meghatározása

               1.

               A Bizottság mielőbb, de legkésőbb minden költségvetési év szeptember 1-jéig, a vonatkozó dokumentumokkal együtt megküldi Svájcnak az alábbiakat:

                           a)

                           az Európai Unió előzetes költségvetési tervezete kiadási kimutatásában szereplő, a két keretprogramnak megfelelő kötelezettségvállalási előirányzatok összege;

                           b)

                           a két keretprogramban történő svájci részvételnek megfelelő hozzájárulás előzetes költségvetési tervezet alapján becsült összege. Mindazonáltal, a belső költségvetési eljárások megkönnyítése érdekében a Bizottság szervezeti egységei legkésőbb minden év május 31-éig közlik a vonatkozó indikatív összegeket.

               2.

               A Bizottság az általános költségvetés végleges elfogadása után azonnal értesíti Svájcot a svájci részvétel tekintetében a kiadási kimutatásban szereplő összegekről.

         II.   Fizetési eljárások

               1.

               A Bizottság minden pénzügyi év júniusában és novemberében fizetési felszólítást bocsát ki Svájcnak, az e megállapodás alapján nyújtandó hozzájárulással kapcsolatban. Ezek a fizetési felszólítások a svájci hozzájárulásnak a fizetési felszólítás hat tizenkettedének a legkésőbb a megfelelő fizetési felszólítás kézhezvételét követő 30 nappal való megfizetésére vonatkoznak. Mindazonáltal a két keretprogram utolsó évében legkésőbb a fizetési felszólítás kézhezvételét követő 30. napig ki kell fizetni Svájc hozzájárulásának teljes összegét.

               2.

               Svájc hozzájárulását euróban kell meghatározni és kifizetni.

               3.

               Svájc az e megállapodás szerinti hozzájárulását az 1. bekezdésben foglalt ütemezés szerint fizeti. Késedelmes fizetés esetén a Telerate 248. oldalán szereplő bankközi kínálati kamatlábnak (EURIBOR) megfelelő mértékű késedelmikamat-fizetési kötelezettség keletkezik. Ez a kamatláb minden újabb késedelmes hónapban 1,5 százalékponttal nő. A megemelt kamat a késedelem teljes időtartamára vonatkozik. A kamat azonban csak akkor esedékes, ha a hozzájárulás kifizetésére a fenti 1. bekezdésben meghatározott fizetési határidőt követő harminc napnál később kerül sor.

               4.

               A svájci képviselőknek és szakértőknek a kutatóbizottságok munkájában történő részvételével kapcsolatban felmerülő költségeit, illetve a két keretprogram végrehajtásában közreműködők utazási költségeit a Bizottság a Közösségek tagállamainak képviselői és szakértői tekintetében jelenleg hatályos eljárások alapján és azokkal összhangban téríti meg.

         III.   A végrehajtás feltételei

               1.

               Az e megállapodás 5. cikkében meghatározott, a két keretprogramhoz történő svájci pénzügyi hozzájárulás rendes körülmények között változatlan marad az adott pénzügyi évre.

               2.

               A Bizottság az egyes pénzügyi évekre (n) vonatkozó elszámolások lezárásakor a bevételek és kiadások elszámolásának keretében kiigazítja a Svájc részvételére vonatkozó számlákat, figyelembe véve az addigi, akár átutalás, akár törlés, átvitel, vagy pótköltségvetés és költségvetés-módosítás révén bekövetkezett módosításokat.

         A számlák kiigazítása az (n + 1) évre vonatkozó első kifizetés időpontjában esedékes. A számlák utolsó kiigazítása legkésőbb a két keretprogram befejezését követő negyedik év júliusában történik. A Svájc által teljesített kifizetéseket az Európai Közösségek programjai javára kell könyvelni bevételként, és az Európai Unió általános költségvetése bevételi kimutatásának megfelelő költségvetési tételében kell jóváírni.
   IV.   Tájékoztatás

               1.

               Legkésőbb minden pénzügyi év (n + 1) május 31-éig el kell készíteni a két keretprogram megelőző pénzügyi évre (n) vonatkozó előirányzati kimutatását és tájékoztatásul meg kell küldeni Svájcnak, a Bizottság bevételi és kiadási számlái alakiságainak megfelelően.

               2.

               A Bizottság statisztikákat és minden egyéb, a két keretprogram végrehajtására vonatkozó általános pénzügyi adatot közöl Svájccal, amely a tagállamok számára hozzáférhető.

         C. MELLÉKLET
   AZ E MEGÁLLAPODÁS HATÁLYA ALÁ TARTOZÓ KÖZÖSSÉGI PROGRAMOK SVÁJCI RÉSZTVEVŐINEK PÉNZÜGYI ELLENŐRZÉSE
   I.   Közvetlen kapcsolattartás
   A Bizottság a hetedik EK- és Euratom-keretprogramok Svájcban letelepedett résztvevőivel és alvállalkozóikkal közvetlen kapcsolatot tart. E személyek közvetlenül megküldhetnek a Bizottságnak minden információt és dokumentumot, amelyet az e megállapodásban említett jogi aktusok és az ezen aktusok alkalmazása érdekében kötött támogatási megállapodások és/vagy szerződések alapján meg kell küldeniük.
   II.   Ellenőrzés

               1.

               Az 1995/2006/EK, Euratom tanácsi rendelettel (1) módosított 1605/2002/EK, Euratom tanácsi rendelettel (2) és a 2006. augusztus 7-i 1248/2006/EK, Euratom rendelettel (3) módosított 2342/2002/EK, Euratom bizottsági rendelettel (4) összhangban, és más, e megállapodásban említett szabállyal összhangban, a programok Svájcban letelepedett résztvevőivel kötött támogatási megállapodások és/vagy szerződések előírhatják, hogy a Bizottság alkalmazottai vagy a Bizottság által megbízott más személyek a résztvevőknél vagy alvállalkozóiknál bármikor tudományos, pénzügyi, technológiai vagy más ellenőrzést végezzenek.

               2.

               A Bizottság alkalmazottai vagy a Bizottság által megbízott más személyek számára megfelelő hozzáférést kell biztosítani a helyszínekhez, a munkákhoz, a dokumentumokhoz és minden, az ellenőrzés elvégzéséhez szükséges információhoz, az elektronikus információkat is beleértve. E hozzáférési jogot az e megállapodásban említett jogi aktusok alkalmazása érdekében kötött támogatási megállapodásokban és/vagy szerződésekben kifejezetten rögzíteni kell.

               3.

               Az Európai Számvevőszék a Bizottsággal azonos jogokkal rendelkezik.

               4.

               Az ellenőrzésekre a hetedik EK- és Euratom-keretprogramok vagy e megállapodás lejártát követően is sor kerülhet, a támogatási megállapodásokban és/vagy szerződésekben meghatározott feltételek szerint.

               5.

               A Svájci Szövetségi Számvevőszéket előzetesen értesítik a svájci területen végrehajtott ellenőrzésekről. Ez az értesítés nem képezi az ellenőrzés végrehajtásának jogi feltételét.

         III.   Helyszíni ellenőrzés

               1.

               E megállapodás keretében a Bizottság (OLAF) jogosult helyszíni ellenőrzések svájci területen történő végrehajtására a 2185/96/Euratom, EK tanácsi rendelet (5) és az 1073/1999/EK európai parlamenti és tanácsi rendelet (6) rendelkezéseivel összhangban.

               2.

               A helyszíni ellenőrzéseket a Bizottság készíti elő és hajtja végre, szorosan együttműködve a Svájci Szövetségi Számvevőszékkel vagy a Szövetségi Számvevőszék által kinevezett illetékes hatósággal, amelyeket kellő időben tájékoztatnak az ellenőrzés tárgyáról, céljáról és jogalapjáról annak érdekében, hogy megfelelő segítséget tudjanak nyújtani. E célból az illetékes svájci hatóság alkalmazottai a helyszíni ellenőrzésen részt vehetnek.

               3.

               Ha az érintett svájci hatóságok úgy kívánják, a helyszíni ellenőrzéseket a svájci hatóságok és a Bizottság közösen végezhetik.

               4.

               Ha a hetedik EK-Euratom keretprogram résztvevői ellenszegülnek a helyszíni ellenőrzésnek, a svájci hatóságok a nemzeti szabályozással összhangban segítséget nyújtanak a Bizottság ellenőreinek, hogy ellenőrzési feladataikat a helyszínen elvégezhessék.

               5.

               A Bizottság mielőbb közöl a Svájci Szövetségi Számvevőszékkel minden, a helyszíni ellenőrzés során tudomására jutott szabálytalanságra utaló tényt vagy gyanút. A Bizottság minden esetben tájékoztatja a fent említett hatóságot az ilyen helyszíni ellenőrzés eredményéről.

         IV.   Információ és konzultáció

               1.

               E melléklet megfelelő végrehajtása érdekében Svájc és a Közösség illetékes hatóságai rendszeresen információt cserélnek, és bármelyik Fél kérésére konzultációt folytatnak.

               2.

               A svájci hatóságok késedelem nélkül tájékoztatják a Bizottságot minden tudomásukra jutott, az e megállapodásban említett jogi aktusok alkalmazása érdekében kötött támogatási megállapodások és/vagy szerződések megkötésével és végrehajtásával összefüggő szabálytalanságra utaló tényről és gyanúról.

         V.   Titoktartás
   Az e melléklet alapján közölt vagy fogadott információ, formájától függetlenül, a szakmai titoktartás hatálya alá tartozik, és ugyanolyan védelemben részesül, mint a hasonló információ a svájci jog és a közösségi intézményekre vonatkozó megfelelő rendelkezések szerint. Ez az információ csak azon személyekkel közölhető, akik a közösségi intézményeknél, a tagállamokban vagy Svájcban hivatali feladataiknál fogva ezekről az információkról tudomást szerezhetnek; ezek az információk csak a Felek pénzügyi érdekeinek hatékony védelme érdekében használhatók fel.
   VI.   Igazgatási intézkedések és szankciók
   A svájci büntetőjog alkalmazásának sérelme nélkül a Bizottság igazgatási intézkedéseket és szankciókat alkalmazhat az 1995/2006/EK, Euratom rendelettel módosított 1605/2002/EK, Euratom rendelettel, és az 1248/2006/EK, Euratom rendelettel módosított 2342/2002/EK, Euratom rendelettel, valamint az Európai Közösségek pénzügyi érdekeinek védelméről szóló, 1995. december 18-i 2988/95/EK, Euratom tanácsi rendelettel (7) összhangban.
   VII.   Behajtás és végrehajtás
   E megállapodás alkalmazási körében, a hetedik EK-keretprogram alapján hozott bizottsági határozatok, amelyek személyekre, az államok kivételével, vagyoni kötelezettséget rónak, Svájcban végrehajthatók. A végrehajtási okiratot, a kizárólag az okirat valódiságára irányuló vizsgálatot követően, a svájci kormány által kijelölt hatóság bocsátja ki és erről értesíti a Bizottságot. A végrehajtás a svájci eljárási szabályokkal összhangban történik. A végrehajtási okirat jogszerűségének vizsgálata az Európai Közösségek Bírósága hatáskörébe tartozik. Az Európai Közösségek Bíróságának a hetedik EK- és Euratom-keretprogramok keretében kötött szerződésben szereplő választott bírósági kikötés alapján hozott ítéletei végrehajtására ugyanezek a feltételek vonatkoznak.

      (1)  HL L 390., 2006.12.30., 1. o.

      (2)  HL L 248., 2002.9.16., 1. o.

      (3)  HL L 227., 2006.8.19., 3. o.

      (4)  HL L 357., 2002.12.31., 1. o.

      (5)  HL L 292., 1996.11.15., 2. o.

      (6)  HL L 136., 1999.5.31., 1. o.

      (7)  HL L 312., 1995.12.23., 1. o.

   A Szerződő Felek együttes nyilatkozata a szoros párbeszédről, tekintettel az EK-Szerződés 169. és 171. cikkét végrehajtó új struktúrákra
   A két Fél kijelenti, hogy – tekintettel a megállapodás 2.1. cikke megfelelő végrehajtásának biztosítására – a Svájci Államszövetséget megfelelő időben tájékoztatják az EK-Szerződés 169. és/vagy 171. cikkén alapuló struktúrákkal kapcsolatos, a hetedik keretprogram alapján végrehajtandó előkészületi munkákról.
   A Tanács nyilatkozata Svájcnak a bizottságban való részvételéről
   A Tanács elfogadja, hogy Svájc képviselői – amennyiben őket érintő témáról van szó – megfigyelőként vehetnek részt a következők ülésén:

               —

               a hetedik EK- és Euratom keretprogramok alapján felállított valamennyi bizottság, ideértve a tudományos és műszaki kutatóbizottságot (CREST),

               —

               a közös kutatóközpont igazgatótanácsa.

         Svájc képviselői nem lehetnek jelen akkor, amikor a bizottságok szavaznak.
   A Közösségek nyilatkozata az EU kutatóira az e megállapodás alapján Svájcban alkalmazandó elbánásról
   A Közösségek arra számítanak, hogy Svájc az Európai Unió valamely tagállamának állampolgárai rendelkezésére álló tartózkodási engedélyek számára vonatkozó maximális küszöbértéket olyan módon alkalmazza, hogy a részt vevő kutatóknak kibocsátott tartózkodási engedélyek nem számítanak a maximális küszöbérték kiszámításakor. A Közösségek emellett azt várják, hogy a projektekben részt vevő és a Közösségek Közös Kutatóközpontjaiban foglalkoztatott kutatóknak egyenlő mértékben előnyös a szabályozott termonukleáris fúzió és a plazmafizika területén az Euratom és a Svájci Államszövetség között létrejött együttműködési megállapodás (HL L 242., 1978.9.4., 1. o.) 12. cikkének (3) bekezdése.
   Svájc kormányának nyilatkozata
   Svájc kormánya úgy ítéli meg, hogy a Közösségeknek az EU kutatóira az e megállapodás alapján Svájcban alkalmazandó eljárásról szóló nyilatkozata nem érinti a Szerződő Feleknek a megállapodás és a svájci jogrend szerinti jogait és kötelességeit.
    ---documentbreak---

               20.7.2007

               HU

               Az Európai Unió Hivatalos Lapja

               L 189/26

         MEGÁLLAPODÁS
   az egyrészről az Európai Közösség és az Európai Atomenergia-közösség, másrészről a Svájci Államszövetség közötti tudományos és technológiai együttműködésről
   AZ EURÓPAI UNIÓ TANÁCSA,
   az Európai Közösség nevében eljárva,
   és
   AZ EURÓPAI KÖZÖSSÉGEK BIZOTTSÁGA
   (a továbbiakban: a Bizottság),
   az Európai Atomenergia-közösség nevében eljárva,
   a továbbiakban együttesen: a Közösségek,
   egyrészről,
   és
   A SVÁJCI SZÖVETSÉGI TANÁCS,
   a Svájci Államszövetség nevében – a továbbiakban: Svájc – eljárva,
   másrészről,
   a továbbiakban: a Felek,
   FIGYELEMBE VÉVE, hogy a Svájc és az Európai Közösségek közötti szoros kapcsolat a Felek javát szolgálja;
   FIGYELEMBE VÉVE, hogy az Európai Közösségek és Svájc számára fontos a tudományos és technológiai kutatás, valamint hogy az e területen folytatott együttműködés közös érdekük, a források jobb kihasználása és a párhuzamos munkavégzés elkerülése érdekében;
   MIVEL Svájc és az Európai Közösségek közös érdeklődésükre számot tartó területeken jelenleg is hajtanak végre kutatási programokat;
   MIVEL az Európai Közösségeknek és Svájcnak egyaránt érdeke, hogy mindkettejük előnyére együttműködjenek e programokban;
   FIGYELEMBE VÉVE mindkét Fél azon érdekét, hogy elősegítsék kutatóegységeik bekapcsolódását egyfelől a Svájcban folytatott kutatási és technológiai fejlesztési tevékenységekbe, másfelől az Európai Közösségek kutatási és technológiai keretprogramjaiba;
   MIVEL az Európai Atomenergia-közösség és Svájc 1978-ban megállapodást kötött az ellenőrzött termonukleáris fúziók és a plazmafizika területén folytatott együttműködésről (a továbbiakban: fúziós megállapodás);
   MIVEL a Felek 1986. január 8-án keretmegállapodást kötöttek a tudományos és műszaki együttműködésről, amely 1987. július 17-én lépett hatályba (a továbbiakban: a keretmegállapodás);
   FIGYELEMBE VÉVE, hogy az említett keretmegállapodás 6. cikke kimondja, hogy a keretmegállapodásban célként kitűzött együttműködést megfelelő megállapodások útján kell megvalósítani;
   MIVEL a Közösségek és Svájc 2004. január 16-án megállapodást írt alá (1) a tudományos és technológiai együttműködésről, amelyet 2004. január 1-je óta ideiglenesen alkalmaztak, és amely 2006. május 16-án lépett hatályba;
   MIVEL az említett megállapodás 9. cikkének (2) bekezdése lehetővé teszi a megállapodás meghosszabbítását annak érdekében, hogy közös megegyezéssel meghatározott feltételek alapján lehetővé váljon egy új, többéves kutatási és technológiai fejlesztési keretprogramban való részvétel;
   MIVEL az 1982/2006/EK európai parlamenti határozattal (2) és az 1906/2006/EK európai parlamenti és tanácsi rendelettel (3), valamint a 2006/971/EK (4), a 2006/972/EK (5), a 2006/973/EK (6), a 2006/974/EK (7) és a 2006/975/EK (8) tanácsi határozattal elfogadták az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramját (a továbbiakban: az EK hetedik keretprogramja) és a 2006/970/Euratom tanácsi határozattal (9) és az 1908/2006/Euratom tanácsi rendelettel (10), valamint a 2006/976/Euratom (11) és a 2006/977/Euratom (12) tanácsi határozattal elfogadták az Európai Atomenergia-közösségnek (Euratom) az Európai Kutatási Térség létrehozását is előmozdító, hetedik nukleáris kutatási és képzési keretprogramját (2007–2011);
   MIVEL az Európai Közösségeket létrehozó szerződések rendelkezéseinek sérelme nélkül, ez a megállapodás és az e megállapodás alapján végzett tevékenységek semmilyen módon nem érintik az Európai Unió tagállamainak azon jogát, hogy Svájccal kétoldalú tudományos, technológiai, kutatási és fejlesztési tevékenységet folytassanak és adott esetben e célból megállapodásokat kössenek,
   A KÖVETKEZŐKBEN ÁLLAPODTAK MEG:
   1. cikk
   Tárgy
   (1)   A hetedik EK- és Euratom-keretprogramok egészének végrehajtásában történő svájci részvétel e megállapodás szerint történik, a fúziós megállapodás előírásainak sérelme nélkül.
   A Svájcban letelepedett jogalanyok a hetedik EK- és Euratom-keretprogramok minden különleges programjában részt vehetnek.
   (2)   A svájci jogalanyok részt vehetnek a Közösségek Közös Kutatóközpontja tevékenységeiben, amennyiben e részvételre az (1) bekezdés nem vonatkozik.
   (3)   A Közösségekben letelepedett jogalanyok, a Közös Kutatóközpontot is beleértve, részt vehetnek a hetedik EK- és Euratom-keretprogramok programjaival azonos témájú svájci kutatási programokban és projektekben.
   (4)   E megállapodás alkalmazásában „jogalany” bármely, a letelepedés helye szerinti állam nemzeti joga vagy a közösségi jog szerinti természetes vagy jogi személy, aki jogi személyiséggel rendelkezik és jogképes. Ez magában foglalja többek között az egyetemeket, a kutatási egységeket, az ipari vállalkozásokat, a kis- és középvállalkozásokat is beleértve, és a természetes személyeket.
   2. cikk
   Az együttműködés módja és eszközei
   Az együttműködés az alábbi módon jön létre:

               1.

               A Svájcban letelepedett jogalanyok részvétele a hetedik EK- és Euratom-keretprogramok alapján elfogadott különleges programokban, a vállalkozásoknak, kutatóközpontoknak és egyetemeknek az Európai Közösség kutatási, technológiafejlesztési és demonstrációs tevékenységében, valamint az Európai Atomenergia-közösség kutatási és képzési tevékenységében történő részvételére vonatkozó szabályokkal és feltételekkel összhangban.
               Amennyiben a Közösség rendelkezik az Európai Közösséget létrehozó szerződés 169. és 171. cikkének végrehajtásáról, Svájcnak lehetővé kell tenni a részvételt az ilyen rendelkezések alapján létrehozott jogi struktúrákban, az ilyen jogi struktúrák létrehozásához elfogadott szabályokkal összhangban és amennyiben ezek a szabályok Svájcban is alkalmazandók lesznek. A Svájc/Közösségek kutatási bizottság határoz ezen szabályok Svájcban való alkalmazásáról.
               A Svájcban letelepedett jogalanyok jogosultak az Európai Közösséget létrehozó szerződés 169. és 171. cikkén alapuló közvetett intézkedésekben való részvételre.

               2.

               Svájcnak a hetedik EK- és Euratom-keretprogramok végrehajtása érdekében elfogadott programok költségvetéséhez történő pénzügyi hozzájárulása az 5. cikk (2) bekezdésében meghatározottak szerint.

               3.

               A Közösségekben letelepedett jogalanyok részvétele a Szövetségi Tanács által elhatározott, a hetedik EK- és Euratom-keretprogramok programjaival azonos témájú svájci kutatási programokban és/vagy projektekben a vonatkozó svájci szabályozás szerint, az adott projektben részt vevők és az adott svájci program vezetésének beleegyezésével. A Közösségekben letelepedett, a svájci kutatási programokban és/vagy projektekben részt vevő jogalanyok költségeiket maguk viselik, ideértve a projekt általános kezelési és igazgatási költségeihez történő hozzájárulásukat is.

               4.

               A hetedik EK- és Euratom-keretprogramok és a svájci projektek és/vagy programok végrehajtásával kapcsolatos információk és okmányok rendszeres cseréje mellett a Felek közötti együttműködés az alábbi módokon és eszközökkel is történhet:

                           a)

                           rendszeres véleménycsere a kutatási politika irányáról és prioritásairól, valamint a svájci és a közösségi tervekről;

                           b)

                           véleménycsere az együttműködés kilátásairól és fejlődéséről;

                           c)

                           alkalmankénti információcsere a közösségi és a svájci kutatási programok és projektek végrehajtásáról, valamint az e megállapodás keretében elvégzett munkákról;

                           d)

                           együttes ülések;

                           e)

                           látogatások, valamint kutatók, mérnökök, technikusok cseréje;

                           f)

                           a Felek program- és projektvezetői közötti rendszeres kapcsolat, valamint a másik Fél által végrehajtott programok és projektek folyamatos figyelemmel kísérése;

                           g)

                           szakértők szemináriumokon, szimpóziumokon, munkaértekezleteken való részvétele.

         3. cikk
   Kiigazítás
   Az együttműködés a Felek kölcsönös megegyezésével bármikor kiigazítható és továbbfejleszthető.
   4. cikk
   Szellemi tulajdonjogok és kötelezettségek
   (1)   Az A. mellékletre és az alkalmazandó jogra is figyelemmel, a Svájcban letelepedett, az Európai Közösségek kutatási programjaiban részt vevő jogalanyokat az e részvételből származó információk és szellemi tulajdon tulajdonjoga, hasznosítása és terjesztése tekintetében ugyanazon jogok és kötelezettségek illetik meg, mint a Közösségekben letelepedett jogalanyokat. Ez az előírás nem érinti az e megállapodás ideiglenes alkalmazását megelőzően kezdődött projektek eredményeit.
   (2)   Az A. mellékletre és az alkalmazandó jogra is figyelemmel, a Közösségekben letelepedett, a 2. cikk (3) bekezdése szerint svájci kutatási projektekben részt vevő jogalanyokat az e részvételből származó információk és szellemi tulajdon tulajdonjoga, hasznosítása és terjesztése tekintetében ugyanazon jogok és kötelezettségek illetik meg, mint az e programokban/projektekben részt vevő, Svájcban letelepedett jogalanyokat.
   5. cikk
   Pénzügyi rendelkezések
   (1)   A Közösségeknek az e megállapodás ideiglenes alkalmazását megelőzően a hetedik EK- és Euratom-keretprogramok alapján vállalt kötelezettségvállalásai – csakúgy, mint az ezekből származó kifizetések – Svájc számára nem keletkeztetnek hozzájárulási kötelezettséget. Svájcnak a hetedik EK- és Euratom-keretprogramok végrehajtásában való részvételéből adódó pénzügyi hozzájárulását azon összeg arányában és azon összegen felül kell megállapítani, amely az Európai Unió általános költségvetéséből a Bizottságnak az e megállapodás hatálya alá tartozó programok és tevékenységek végrehajtásához, irányításához és működtetéséhez szükséges munka következtében keletkező pénzügyi kötelezettségeit fedezni hivatott kötelezettségvállalási előirányzatok tekintetében évente rendelkezésre áll.
   (2)   Svájcnak a hetedik EK- és Euratom-keretprogramokhoz – a fúziós program kivételével – történő hozzájárulását meghatározó arányossági tényezőt Svájc piaci áron számított bruttó hazai termékének és az Európai Unió tagállamainak piaci áron számított bruttó hazai termékének hányadosa adja. A fúziós programhoz történő svájci hozzájárulást továbbra is a vonatkozó megállapodás alapján kell kiszámítani. Ezeket a hányadosokat az Eurostat legfrissebb, az Európai Közösségek előzetes költségvetési tervezetének közzététele idején hozzáférhető statisztikai adatai alapján kell kiszámítani.
   (3)   A Svájc pénzügyi hozzájárulására irányadó szabályokat a B. melléklet tartalmazza.
   6. cikk
   Svájc/Közösségek kutatási bizottság
   (1)   A keretmegállapodással létrehozott Svájc/Közösségek kutatási bizottság vizsgálja, értékeli és biztosítja e megállapodás megfelelő végrehajtását. A megállapodás végrehajtásából vagy értelmezéséből származó kérdéseket a bizottság elé kell utalni.
   (2)   A Bizottság Svájc kérésére meghatározhatja azokat a svájci régiókat, amelyek eleget tesznek az 1083/2006/EK tanácsi rendelet (13) 5. cikkének (1) bekezdésében megállapított kritériumoknak, és amelyek ezért a „Kapacitások” egyedi program szerinti „Kutatási potenciál” munkaprogram szerinti kutatási intézkedésekből részesülő, támogatásra jogosult régiók lehetnek.
   (3)   A bizottság határozhat a C. mellékletben található közösségi jogi aktusokra történő hivatkozások módosításáról.
   7. cikk
   Részvétel
   (1)   A 4. cikk rendelkezéseinek sérelme nélkül, a Svájcban letelepedett és a hetedik EK- és Euratom-keretprogramokban részt vevő jogalanyokat ugyanazon szerződéses jogok illetik és kötelezettségek terhelik, mint a Közösségekben letelepedett jogalanyokat.
   (2)   A közösségi programok keretében a javaslatok benyújtásának és értékelésének, valamint a támogatási megállapodások és/vagy a szerződések odaítélésének és megkötésének feltételei a Svájcban letelepedett jogalanyok tekintetében megegyeznek az ugyanazon program keretében a Közösségekben letelepedett jogalanyokkal kötött támogatási megállapodások és/vagy szerződések feltételeivel.
   (3)   A Svájcban letelepedett jogalanyok jogosultak lesznek azokra a kölcsönökre, amelyeket az EBB a hetedik keretprogram alapján kitűzött kutatási célok támogatása érdekében biztosít.
   (4)   A Közösségek kutatási és technológiafejlesztési programjaiban közreműködő értékelők és szakértők kiválasztásakor megfelelő számú svájci szakembert kell tekintetbe venni, figyelembe véve a nekik szánt feladatok ellátásához szükséges képességeket és ismereteket.
   (5)   Az 1. cikk (3) bekezdése, a 2. cikk (3) bekezdése és a 4. cikk (2) bekezdése, valamint a hatályos nemzeti szabályozás és az eljárási szabályok sérelme nélkül, a Közösségekben letelepedett jogalanyok a projektben részt vevő svájci partnerekkel azonos feltételek mellett vehetnek részt a 2. cikk (3) bekezdésében meghatározott svájci kutatási programokban és/vagy projektekben. A svájci hatóságok legalább egy svájci jogalany közös részvétele alapján részt vehetnek a Közösségekben letelepedett egy vagy több jogalany projektjében.
   8. cikk
   Mobilitás
   A hatályos szabályozással és megállapodásokkal összhangban a Felek kötelezettséget vállalnak arra, hogy biztosítják az e megállapodás hatálya alá tartozó tevékenységekben részt vevő kutatók, és – amennyiben az érintett tevékenység sikeres teljesítéséhez ez nélkülözhetetlen – korlátozott számú kutatói személyzet Svájcba és a Közösségekbe történő belépését és ott tartózkodását.
   9. cikk
   Felülvizsgálat és jövőbeni együttműködés
   (1)   Amennyiben a Közösségek felülvizsgálja vagy kibővíti kutatási programjait, ezt a megállapodást a közösen megállapított feltételek szerint lehet felülvizsgálni vagy kibővíteni. A Felek az ilyen felülvizsgálattal vagy kibővítéssel, valamint minden, a hetedik EK- és Euratom-keretprogramok keretében folytatott svájci együttműködést közvetlenül vagy közvetve érintő üggyel kapcsolatban információ- és véleménycserét folytatnak. A felülvizsgált vagy kibővített programok pontos tartalmáról a Közösségek az elfogadásuktól számított két héten belül értesíti Svájcot. A kutatási programok ilyen felülvizsgálata vagy kibővítése esetén, Svájc hat hónapos határidővel felmondhatja ezt a megállapodást. A Felek a megállapodás kibővítésének vagy megszüntetésének szándékáról a Közösségek határozatának elfogadásától számított három hónapon belül értesítik egymást.
   (2)   Amennyiben a Közösségek új többéves kutatási és technológiafejlesztési keretprogramot fogad el, ez a megállapodás közösen megállapított feltételek szerint meghosszabbítható vagy újratárgyalható. A Felek az ilyen programok vagy más jelenlegi vagy jövőbeni kutatási tevékenységek előkészítéséről információ- és véleménycserét folytatnak a Svájc/Közösségek kutatási bizottságban.
   10. cikk
   Más nemzetközi megállapodásokhoz fűződő viszony
   (1)   E megállapodás nem érinti egy másik, a Felek egyike számára kötelező nemzetközi szerződésből eredő és az e Fél területén letelepedett jogalanyokat illető előnyöket.
   (2)   A hetedik EK-keretprogramhoz társult másik országban letelepedett jogalany (társult ország) e megállapodás alapján ugyanazon jogokkal és kötelezettségekkel bír, mint a tagállamban letelepedett jogalanyok, amennyiben az a társult ország, amelyben a jogalany letelepedett, egyetért ugyanezen jogoknak és kötelezettségeknek a svájci jogalanyok számára való biztosításával.
   11. cikk
   Területi hatály
   E megállapodást egyrészről azokon a területeken kell alkalmazni, ahol a Közösséget létrehozó szerződést alkalmazzák, az abban megállapított feltételek szerint, és másrészről Svájc területén.
   12. cikk
   Mellékletek
   Az A., B. és C. melléklet e megállapodás szerves részét képezi.
   13. cikk
   Módosítás és felmondás
   (1)   E megállapodás a hetedik EK- és Euratom-keretprogramok időtartamára jön létre.
   (2)   E megállapodás csak írásban, a Felek közös megállapodása alapján módosítható. A módosítások hatálybalépése tekintetében az e megállapodás hatálybalépésére vonatkozó eljárást kell alkalmazni.
   (3)   E megállapodást bármelyik Fél bármikor felmondhatja hat hónapos határidővel, az erről szóló írásbeli értesítés megküldésével.
   (4)   Az e megállapodás felmondásakor és/vagy lejártakor folyamatban lévő tevékenységek és projektek befejezésükig folytatódnak az e megállapodásban előírt feltételek szerint. A felmondás további következményeit a Felek közös megállapodással határozzák meg.
   14. cikk
   Hatálybalépés és ideiglenes alkalmazás
   (1)   E megállapodást a Felek vonatkozó eljárásaikkal összhangban kötik és erősítik meg. E megállapodás az ehhez szükséges eljárások befejezéséről szóló utolsó értesítés megküldésének napján lép hatályba. 2007. január 1-jétől kell ideiglenesen alkalmazni.
   (2)   Amennyiben az egyik Fél arról értesíti a másikat, hogy a megállapodást nem köti meg, a Felek az alábbiakban egyeznek meg:

               —

               a Közösségek visszafizetik Svájcnak a 2. cikk (2) bekezdésében meghatározott, az Európai Unió általános költségvetéséhez való hozzájárulását,

               —

               ugyanakkor a Közösségeknek a Svájcban letelepedett jogalanyok közvetett tevékenységekben történő részvételére fordított pénzeszközeit, a 2. cikk (1) bekezdésében meghatározott visszatérítéseket is beleértve, a fent említett visszafizetendő összegből le kell vonni,

               —

               a megállapodás ideiglenes alkalmazásának ideje alatt elindított, és a fent említett értesítés idején még folyamatban lévő projekteket és tevékenységeket befejezésükig folytatni kell e megállapodás rendelkezései szerint.

         E megállapodás két-két példányban készült, angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven, és valamennyi szöveg egyaránt hiteles.

      Съставено в Люксембург на двадесет и пети юни две хиляди и седма година.
      Hecho en Luxemburgo, el veinticinco de junio de dos mil siete.
      V Lucemburku dne dvacátého pátého června dva tisíce sedm.
      Udfærdiget i Luxembourg den femogtyvende juni to tusind og syv.
      Geschehen zu Luxemburg am fünfundzwanzigsten Juni zweitausendsieben.
      Kahe tuhande seitsmenda aasta juunikuu kahekümne viiendal päeval Luxembourgis.
      Έγινε στο Λουξεμβούργο, στις είκοσι πέντε Ιουνίου δύο χιλιάδες επτά.
      Done at Luxembourg, on the twenty-fifth day of June in the year two thousand and seven.
      Fait à Luxembourg, le vingt-cinq juin deux mille sept.
      Fatto a Lussemburgo, addì venticinque giugno duemilasette.
      Luksemburgā, divtūkstoš septītā gada divdesmit piektajā jūnijā.
      Priimta du tūkstančiai septintųjų metų birželio dvidešimt penktą dieną Liuksemburge.
      Kelt Luxembourgban, a kettőezer-hetedik év június havának huszonötödik napján.
      Magħmul fil-Lussemburgu, fil-ħamsa u għoxrin jum ta' Ġunju tas-sena elfejn u sebgħa.
      Gedaan te Luxemburg, de vijfentwintigste juni tweeduizend zeven.
      Sporządzono w Luksemburgu dnia dwudziestego piątego czerwca roku dwa tysiące siódmego.
      Feito no Luxemburgo, em vinte e cinco de Junho de dois mil e sete.
      Adoptat la Luxemburg, douăzeci şi cinci iunie două mii șapte.
      V Luxemburgu dňa dvadsiateho piateho júna dvetisícsedem.
      V Luxembourgu, petindvajsetega junija leta dva tisoč sedem.
      Tehty Luxemburgissa kahdentenakymmenentenäviidentenä päivänä kesäkuuta vuonna kaksituhattaseitsemän.
      Som skedde i Luxemburg den tjugofemte juni tjugohundrasju.

         Зa Eвpoпeйcката общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Гια την Ευρωπαїκή Κоινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrĳos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         Зa Eвpoпeйcката общност зa aтoмна енергия
         Por la Comunidad Europea de la Energía Atómica
         Za Evropské společenství pro atomovou energii
         For Det Europæiske Atomenergifælleskab
         Für die Europäische Atomgemeinschaft
         Euroopa Aatomienergiaühenduse nimel
         Гια την Ευρωπαїκή Κоινότητα Ατομικής Εvέργειας
         For the European Atomic Energy Community
         Pour la Communauté européenne de l'énergie atomique
         Per la Comunità europea dell'energia atomica
         Eiropas Atomenerġĳas kopienas vārdā
         Europos atominés energĳos bendrĳos vardu
         Az Európai Atomenergia-közösség részéről
         Għall-Komunità Ewropea ta' l-Enerġĳa Atomika
         W imieniu Europejskiej Wspólnoty Energii Atomowej
         Voor de Europese Gemeenschap voor Atoomenergie
         Pela Comunidade Europeia da Energia Atómica
         Pentru Comunitatea Europeană a Energiei Atomice
         Za Európske spoločenstvo pre atómovú energiu
         Za Evropsko skupnost za atomsko energĳo
         Euroopan atominienergiayhteisön puolesta
         För Europeiska atomenergigemenskapen

         Зa Конфедерация Швейцария
         Por la confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Гια την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācĳas vārdā
         Šveicarĳos Konfederacĳos vardu
         A Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederaţia Elveţiană
         Za Švajčiarsku konfederáciu
         Za Švicarsko konfederacĳo
         Sveitsin valaliiton puolesta
         På Schweiziska edsförbundets vågnar

      (1)  HL L 32., 2004.2.5., 22. o.

      (2)  HL L 412., 2006.12.30., 1. o.

      (3)  HL L 391., 2006.12.30., 1. o.

      (4)  HL L 400., 2006.12.30., 87. o.

      (5)  HL L 400., 2006.12.30., 244. o.

      (6)  HL L 400., 2006.12.30., 271. o.

      (7)  HL L 400., 2006.12.30., 300. o.

      (8)  HL L 400., 2006.12.30., 369. o.

      (9)  HL L 400., 2006.12.30., 61. o.

      (10)  HL L 400., 2006.12.30., 1. o.

      (11)  HL L 400., 2006.12.30., 405. o.

      (12)  HL L 400., 2006.12.30., 435. o.

      (13)  HL L 210., 2006.7.31., 25. o.

 ---documentbreak--- NA ---documentbreak---

               20.7.2007

               HU

               Az Európai Unió Hivatalos Lapja

               L 189/38

         ZÁRÓOKMÁNY
   Az EURÓPAI KÖZÖSSÉG
   és
   a SVÁJCI ÁLLAMSZÖVETSÉG
   meghatalmazottai,
   akik a kettőezer-hetedik év június havának huszonötödik napján Luxembourgban összeültek, hogy aláírják az egyrészről az Európai Közösség és az Európai Atomenergia-közösség, másrészről a Svájci Államszövetség közötti tudományos és technológiai együttműködésről szóló megállapodást, elfogadták a következő, a záróokmányhoz csatolt együttes nyilatkozatot:
   A Szerződő Felek együttes nyilatkozata a szoros párbeszédről, tekintettel az EK-Szerződés 169. és 171. cikkét végrehajtó új struktúrákra.
   Ugyancsak tudomásul vették a következő, e záróokmányhoz csatolt nyilatkozatokat:
   A Tanács nyilatkozata Svájcnak a bizottságban való részvételéről.
   A Közösségek nyilatkozata az EU kutatóira az e megállapodás alapján Svájcban alkalmazandó elbánásról.